Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: (OTK) szóló 97/2005. (XII. 25.) határozatában kijelölt, területileg
Paragraph Index: 164

7. Koordinációs Hatóság  Végrehajtás Operatív Program 6.1.5. Közreműködő szervezetek (KSz) Az operatív programok lebonyolításához kapcsolódó feladatok jelentős részét az irányító hatóságok – amennyiben egy adott prioritás/intézkedés végrehajtása során alkalmaznak közreműködő szervezetet – a KSz-re delegálják. A közreműködő szervezeteket az irányító hatóságokat integráló Nemzeti Fejlesztési Ügynökség – minősítési eljárás keretében – választja ki. Az IH a programokkal kapcsolatban ellátja a KSz-ek szakmai felügyeletét. Az egyértelműség és számonkérhetőség érdekében – főszabályként – egy-egy prioritás (központi program vagy pályázat) teljes végrehajtási folyamatának lebonyolítása egyetlen közreműködő szervezet feladatkörébe tartozik. A közreműködő szervezetek feladatai általában a következők: • központi projektek lebonyolítása; • pályázatok érkeztetése, értékelése, döntés-előkészítés; • szerződéskötés, -módosítás; • nyomon követés; • adatok folyamatos rögzítése az informatikai rendszerben; • ellenőrzés (első szint), szabálytalanságok jelentése; • elszámolások és kifizetés, illetve az azokhoz kapcsolódó feladatok; • projektzárás; • ügyfélszolgálat, tájékoztatás; • beszámolók készítése az IH-nak. 2006/132. szám A közreműködő szervezetek feladatait az intézményrendszerről szóló magyar jogszabály rögzíti, a feladatok részletezését, ellátásának módját és a finanszírozási feltételeket az IH és a közreműködő szervezet között létrejött feladatellátási szerződés rögzíti. A közreműködő szervezet a feladatellátási szerződésben meghatározott követelményeknek megfelelően éves munkatervet készít, amely tartalmazza a pályázatok meghirdetésének és beadási határidejének tervezett dátumait, a kötelezettségvállalásra, a támogatási szerződések megkötésére és kifizetésre vonatkozó éves irányszámokat. Ezt megküldi az irányító hatóságnak, a megvalósításról pedig negyedévente beszámol az irányító hatóságnak, valamint a felügyeletet gyakorló, érintett szakminisztereknek. A közreműködő szervezet negyedévente beszámol továbbá az akciótervek (az operatív programok vagy a prioritások végrehajtására vonatkozó, többéves, részletes programozási dokumentum) végrehajtásában történt előrehaladásról. A közreműködő szervezeteket az intézményi és szakmai felkészültségét előre rögzített, objektív szempontrendszer alapján mérő minősítési rendszer keretében választja ki a Nemzeti Fejlesztési Ügynökség. A feladatok tényleges delegálásának feltétele, hogy a közreműködő szervezet a minősítés során a feladat elvégzéséhez szükséges erőforrások, szervezeti feltételek és szakmai kompetenciák meglétéről bizonyítottan számot adjon. A végrehajtás hatékonyságának biztosítása érdekében a közreműködő szervezetek teljesítményét rendszeresen értékeljük. Az értékelés eredménye függvényében, a nemzeti jogszabályokkal összhangban lehetőség van a közreműködő szervezetek lecserélésére. 6.1.6. Az operatív programokban érintett szakminiszterek feladatai Az operatív programban érintett miniszter a feladat- és hatáskörébe tartozó szakterületeken: • képviselője útján részt vesz a Tervezési Operatív Bizottság és a megfelelő Operatív Program Tervezési Koordinációs Bizottságok munkájában; • javaslatot tesz az operatív program és az akcióterv tartalmára (több szakterületet érintő operatív program esetén azon prioritások tartalmára, amelyek a szakmai feladatkörét érintik); • képviselőket delegál a pályázatokat elbíráló bizottságokba; • közreműködik az operatív program és az akcióterv végrehajtásáról szóló jelentések elkészítésében; • biztosítja a kizárólag hazai forrásokból finanszírozott támogatások, valamint az uniós és a hozzájuk kapcsolódó hazai forrásokból finanszírozott támogatások összehangolását, koordinációját, az átfedések kiküszöbölését. 2006/132. szám 6.1.7. Monitoring bizottságok 6.1.7.1. Operatív program monitoring bizottsága (OP MB) Az operatív programok felügyeletéről a monitoring bizottságok (MB) gondoskodnak. A monitoring bizottság az operatív program átfogó koordinációs és döntéshozó testülete. A monitoring bizottság feladat- és felelősségi körében: • megvizsgálja és jóváhagyja a finanszírozott műveletek kiválasztási kritériumait, és jóváhagyja ezen kritériumoknak a programozási igények szerinti felülvizsgálatát; • rendszeresen felméri a támogatás célkitűzéseinek megvalósítása terén tett előmenetelt; • áttekinti a megvalósítás eredményeit, különös tekintettel az egyes prioritási tengelyek kapcsán kitűzött célokra; • áttekinti és jóváhagyja az éves és végső megvalósítási jelentéseket az Európai Bizottságnak történő benyújtásuk előtt; • tájékoztatást kap az éves ellenőrzési jelentésről vagy a jelentésnek az adott operatív programra vonatkozó részéről, valamint a jelentés vizsgálatát követően, vagy a jelentés említett részére vonatkozóan a Európai Bizottság által tett esetleges észrevételekről; • javaslatot tesz az irányító hatóságnak a támogatások olyan változtatásaira vagy áttekintésére, amelyek lehetővé teszik az alapok céljainak elérését és javítják a támogatások kezelését, ideértve a pénzügyi irányítást is. Az OP MB döntéseit többségi döntések formájában hozza. A monitoring bizottságok összetétele A monitoring bizottságok felállításáért az irányító hatóságok felelnek. A monitoring bizottság elnöki tisztét a Fejlesztéspolitikai Irányító Testület adott programterületért felelős tagja látja el. Az operatív programok monitoring bizottságainak tagjai általában: • az irányító hatóság, • az OP végrehajtásában érintett szakminiszterek képviselői, • az adott OP közreműködő szervezetei, • az érintett regionális fejlesztési tanácsok delegáltjai, • az önkormányzati szövetségek egy delegált képviselője, • az Országos Érdekegyeztető Tanács munkavállalói és munkáltatói oldalának egy-egy képviselője, • egy környezetvédelmi civil szervezet delegált képviselője, • a romákat, a fogyatékossággal élő embereket, a nők és férfiak esélyegyenlőségét képviselő egy-egy civil szervezet delegált képviselője, • az érintett szakmai és társadalmi szervezetek egy-egy delegált képviselője. 2006/132. szám A monitoring bizottság ülésén tanácskozási joggal részt vesznek: • saját kezdeményezésére vagy a monitoring bizottság kérésére az Európai Bizottság egy képviselője, • az Ellenőrzési Hatóság, valamint az Igazoló Hatóság egy-egy képviselője, • azon operatív programok esetében, amelyekhez az EIB vagy az EIF hozzájárul az EIB és az EIF egy képviselője, • állandó meghívottként az Európai Mezőgazdasági és Vidékfejlesztési Alap és az Európai Halászati Alap végrehajtásáért felelős szervezet egy képviselője. A monitoring bizottságok működése Az OP monitoring bizottság saját ügyrendet dolgoz ki. Általánosságban – a saját működési elveire vonatkozó döntés tiszteletben tartásával – az OP monitoring bizottságok az alábbi működési keretben tevékenykednek: • a monitoring bizottság évente legalább kétszer ül össze; • napirendjét és dokumentumait az ülés előtt az ügyrendnek megfelelően a titkárság elküldi a tagoknak; • az OP monitoring bizottság titkárságának működtetéséért az OP irányító hatósága felel, a titkárság ügyviteli feladataira és működési szabályzatára nézve a monitoring bizottság döntései irányadók. 6.1.8. A regionális operatív programok intézményi feltételei A Regionális Programok Irányító Hatósága a következő operatív programokat felügyeli: Konvergencia célkitűzés: • Nyugat-dunántúli Operatív Program • Közép-dunántúli Operatív Program • Észak-magyarországi Operatív Program • Észak-alföldi Operatív Program • Dél-alföldi Operatív Program • Dél-dunántúli Operatív Program Regionális versenyképesség és foglalkoztatás célkitűzés: • Közép-magyarországi Operatív Program (foglalkozatás és versenyképesség operatív program) A regionális fejlesztési tanácsban a kormányzati jelenlét biztosítja a döntések szakmai és kormányzati kontrollját. A regionális programok megvalósításáért – a többi operatív programhoz hasonlóan – a Kormányé a végső felelősség. 2006/132. szám A regionális fejlesztési tanácsok nyomon követési funkcióit úgy kell kialakítani, hogy azok az ágazati operatív programok megvalósítására is kiterjedjenek és a regionális szint az ágazati monitoring bizottságokban is helyet kapjon. A projektek előkészítését, a döntési javaslatok kidolgozását a közreműködő szervezetek segítik. 6.1.9. Pénzügyi irányítás és ellenőrzés 6.1.9.1. Ellenőrzési hatóság Az ellenőrzési hatóság az irányítási és ellenőrzési rendszerek hatékony, eredményes és gazdaságos működésének biztosítására kijelölt horizontális-koordinatív feladatokat ellátó szervezet, amely működésében független az irányító hatóságtól, az igazoló hatóságtól és a közreműködő szervezetektől. Az ellenőrzési hatóság feladatai: • biztosítja, hogy az operatív programok irányítási és ellenőrzési rendszereinek megfelelő működése és az elsősorban rendszerellenőrzések keretében vizsgált, illetve a programokon belül megvalósított műveletek szabályossága mintavételes ellenőrzésekkel le legyen fedve; • biztosítja, hogy az ellenőrzéseket a megfelelő nemzetközi ellenőrzési standardok és harmonizált módszertan szerint végezzék; • biztosítja, hogy az ellenőrzések országosan, illetve a tagállam és az EU viszonylatában is koordinált módon történjenek (ellenőrzési stratégia elkészítése és egyeztetése az Európai Bizottsággal); • záradékkal látja el az éves ellenőrzési jelentéseket. Az ellenőrzési hatóság felelősségi köre nem szűkül le az ellenőrzések elvégzésére, hanem annál sokkal szélesebb, horizontális-koordinatív, jogszabály-alkotási és módszertani harmonizációs feladatot is jelent, nemzeti szinten megteremtve az Európai Bizottsággal való ellenőrzési együttműködés egyetlen csatornáját. A hatóság delegálhatja az ellenőrzések elvégzését más közigazgatási vagy piaci szervezetre is. Az ellenőrzési hatóság valamennyi operatív program esetében a Pénzügyminisztérium elkülönült szervezeti egysége. 6.1.9.2. Igazoló hatóság A strukturális és kohéziós alapok támogatásainak megvalósítására szolgáló valamennyi operatív program igazoló hatósága a Pénzügyminisztérium elkülönült szervezeti egysége. Az igazoló hatósági feladatok ellátása a 2004–2006-os programozási-végrehajtási időszak kifizető hatósági szerveztére és gyakorlatára épül. Ennek megfelelően az igazoló hatóság különösen a következő feladatok ellátásáért felel: 2006/132. szám • az átutalási igénylés dokumentációjának összeállításáért, melynek keretében kiállítja az átutalási kérelmet és a költségigazoló nyilatkozatot; • az igazolásért, melynek keretében tanúsítja az EU számára a költségnyilatkozatok pontosságát, megfelelő voltát, az irányító hatóság és a közreműködő szervezetek irányítási és ellenőrzési rendszereinek hatékony működését, valamint annak a közösségi politikákkal való összhangját; • az Európai Bizottságtól érkező átutalások fogadásáért; • az adminisztratív hibák, a program irányítása során bekövetkező események vagy a szabálytalanságok miatt alkalmazandó pénzügyi korrekcióknak az uniós alapokba történő visszatérítéséért; • egy olyan pénzügyi rendszer kialakításáért, amely képes a támogatásokat a lehető leggyorsabban a kedvezményezettekhez továbbítani. 6.2. Végrehajtási folyamatok 6.2.1. Alapelvek Az 2004–2006-os programozási időszak tapasztalatai alapján, az intézményrendszeren belüli feladatmegosztás terén indokolt a változtatás: • a koordináció megerősödik: az Új Magyarország Fejlesztési Tervnek a Kormány és az Európai Unió közös fejlesztéspolitikai céljait kell szolgálnia; • a programok megvalósításával kapcsolatos gyakorlati teendőkért felelős közreműködő szervezetek hatásköre bővül; • korszerűsítjük az európai uniós jogszabályokhoz és a támogatások hatékony lebonyolításához illeszkedő hazai jogszabályokat és egyéb szabályozókat (egységes pályázati eljárások, közbeszerzés, államháztartás és finanszírozási rendszer korszerűsítése, stb.); • a szolgáltató állam koncepcióját átfogóan érvényesítjük a teljes pályázati folyamat során (pályázóbarát pályáztatás, „egyablakos” rendszer bevezetése, egységes ügyfélszolgálat és ügyfélkapu működtetése, pályázati dokumentáció egyszerűsítése, a kifizetésekhez szükséges dokumentáció és idő radikális csökkentése, késedelmi kamat a pályázók részére); • hatékony és korszerű intézményrendszert építünk ki, amely a meglévő intézményrendszerre és gyakorlatokra épülve, de annál alacsonyabb költséggel, hatékonyabban, egyszerűbb és egységesebb működési mechanizmusok mentén végzi tevékenységét; az egységesítés jogszabályi és pénzügyi eszközeit a központi koordinációhoz kell rendelni, finanszírozását az uniós források (technikai segítségnyújtás) terhére kell elszámolni; • az intézményrendszeren belüli feladatmegosztáson túl projekt típusok szerinti eljárásokat alkalmazunk, amelyek keretében a differenciált projektkiválasztást és a megvalósítás adminisztrációjának csökkentését valósítjuk meg; 2006/132. szám • a horizontális politikák érvényesítése céljából a társadalmi partnerek bevonásával projekttípusonként útmutatókat készítünk, amelyek tételesen tartalmazzák a kötelező érvényű és önként vállalható projektelemeket, valamint az ezek számszerűsítésére szolgáló indikátorok rendszerét. 6.2.2. Folyamatok Az Új Magyarország Fejlesztési Terv elkészítésétől a programok elindításáig zajló folyamatot a 7. sz. melléklet mutatja be részletesen. E mellékletben szereplő projektlista indikatív, annak véglegesítéséről más projektlistákkal való összevetés és értékelés után dönt a Kormány. Gördülő tervezés, akciótervek Az Új Magyarország Fejlesztési Terv és az operatív programok részletes tartalmát és annak koordinációját a 2007–2013-as programidőszakban nemzeti szinten elfogadandó akciótervek rögzítik. Az akciótervek tartalmazzák a támogatási konstrukciókat és az azokhoz kapcsolódó információkat egy adott operatív programra, vagy – ha különböző prioritásokért különböző szakminiszterek, illetve regionális fejlesztési tanácsok a felelősek – egy vagy több prioritásra vonatkozóan. Az akcióterv a következőket tartalmazza: • a támogatási konstrukciók részletes bemutatását legalább két évre; • az operatív program, illetve a prioritás(ok) megvalósításának bemutatását és ütemezését a teljes programozási időszakra; • a támogatási konstrukció részletes indoklását. Az akciótervet az érintett szakminiszter illetve régió javaslatainak felhasználásával – egységes módszertan alapján – a Nemzeti Fejlesztési Ügynökség állítja össze. A folyamatos értékelések rendszere Az Új Magyarország Fejlesztési Terv végrehajtásának, eredményeinek és hatásainak értékelése az Európai Bizottság módszertani útmutatásaival összhangban, folyamatos rendszerben történik. A gördülő tervezést és a végrehajtást folyamatos értékelési rendszer támogatja, amely • képes operatív céllal lefolytatott értékelésekkel javítani a végrehajtás eredményességét, hatékonyságát és biztosítani a rendszer finomhangolását; • képes stabil alapokat szolgáltatni a stratégiai céllal elvégzett, a fejlesztési tervben és OP-kban megfogalmazott célok elérését és a beavatkozások együttes hatásait vizsgáló értékelésekhez. 2006/132. szám A folyamatos értékelés rendszerének elemei: • indikátorrendszer és értékelő jelentések, • egyedi beavatkozások értékelése, • akciótervek előzetes és záró értékelése, • az operatív programok átfogó értékelése, • a fejlesztési terv átfogó félidei és utólagos értékelése. A végrehajtást támogató monitoring információs rendszerből és más rendszeres adatgyűjtésekből származó információkon alapuló indikátorrendszer segít kézzelfoghatóvá tenni a végrehajtás területén mutatott előrehaladást, és a kitűzött stratégiai célok elérése során felmutatott eredményeket. Az előrehaladásról éves jelentések készülnek, amelyek célja a végrehajtás rendszerében rejlő javítási lehetőségek feltérképezése, illetve a beavatkozások, programok eredményességének és hatásosságának növelését biztosító egyedi beavatkozások éves értékelési tervének összeállítása. Az éves értékelési terv az előre meghatározott kritériumok mentén kiválasztott, egyedi beavatkozások értékelését rendszerezi. Az egyedi beavatkozások értékelésének célja a folyamatos visszacsatolás biztosítása a tervezés és a végrehajtás számára, valamint beavatkozási szintű információk előállítása az átfogó programértékelések gyors és jó minőségben történő elvégzéséhez.

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes